
LK-Regularo 


1. Generalaĵoj: La Karavelo (LK) estas literatura esperanto-revuo editata de la editejo La Karavelo. Ĉiuj LK-kunlaborantoj 
kunlaboras kun LK en sistemo de amika rilato, sen monaj profitoj, kun minimumaj makleraĵoj aŭ sen ili. La agado de LK kaj 
ĝia rilato kun la kunlaborantoj, kaj kun aliaj homoj kaj organizoj, gvidiĝas de ĉi tiu dokumento, ŝanĝota ĉiam, kiam necese, 
kaj ekvalida tuj post publikigo en la lasta numero de la LK-revuo, sen alia informo. La kontakto inter la kunlaborantoj de LK 
efektiviĝas pere de retaj mesaĝoj. Ĉiu kunlaboranto devas aparteni al la diskutgrupo de LK, prestiĝi la laboron kaj la nomon de 
La Karavelo, kaj strebi al kompetenta rego de nia lingvo esperanto. 

2. Verkistoj: Kunlaboras kun LK nekonstantaj verkistoj kaj konstantaj verkistoj. Konstanta verkisto estas invitata de LK 
por tio, kaj li devas publikigi jare minimume kvar artikolojn en la LK-revuo. Ĉi tiuj rajtas ricevi senpage la jaran paperan 
version de LK, kiam kaj se ĝi aperos. Se ne eldoniĝos papera versio, ĉiu kunlaboranto rajtas ricevi paperan dosieron similan 
al tio. La verkistoj devas liveri, al la LK-redaktejo, siajn verkojn por publikigo laŭ la jenaj reguloj: a) Uzante la ŝablonon 
nomitan LK_shablono_por_verki.doc, kiu estas elŝutebla el la retejo de LK. b) La tekstoj estu en formato .odt aŭ .doc. c) La 
verkisto bv. venigu kune kun sia artikolo bonkvalitajn bildojn en .jpg por ilustri ĝin. ĉ) La tekstoj devas esti nepre redaktitaj 
laŭ la esperanta alfabeto. Por tio, LK disponebligas la programeton Ek en sia retejo. d) Kun la unua kunlaboro, bv. la 
verkisto sendu sian etan biografion kaj sian foteton por sin prezenti al la legantoj. e) La verkistoj kiuj komencas nun 
kunlabori kun LK, legu la antaŭajn numerojn por agordi sian laboron laŭ la etoso de la revuo. 

LK respektas la stilon de ĉiu verkisto^ La verkisto devas revizii sian propran tekston, kiun la LK-stabon ne 
transformos, escepte, evidente, de misoj. Ĉi-afere la principo de La Karavelo estas: la leganto legos kion la verkisto 
verkis. Antaŭ ol la publikigo de ĉiu numero de LK, ĉiuj verkistoj ricevas retan ekzempleron de tiu numero, kiu estas nomata 
Revizienda Versio 2 (RV_2) (ekz.: LK_10_RV_2.pdf). La verkisto havas minimume 24 horojn por legi sian propran verkon 
lastfoje antaŭ ol la publikigo. Se la verkisto ne reagos al la sendo de RV_2, tio signifas ke implicite li aprobis sian verkon por 
publikigo kun la modifoj faritaj de la LK-stabo. Do, se la verkisto ne aprobas iun modifon, nepre li devas mesaĝi al la 
redaktisto por proponi ŝanĝojn. Se ne estos interkonsento inter la verkisto kaj la redaktisto, rilate al la modifoj proponitaj en 
RV_2, LK ne publikigos tiun tekston. 

3. Aŭtorrajtoj: La verkistoj atentu la aŭtorrajtojn. Pri iu damaĝo rilatanta tiun aferon, responsas nur la aŭtoro de la 
artikolo. Nepre oni venigu paperan skribitan rajtigilon al la redakteja adreso de LK, por ke LK povu publikigi artikolon, kiu 
dependas de aŭtorrajtoj. Afabla aŭtoro, kiu permesas al la LK-verkisto publikigi la verkon, havas familianojn kiuj, post la morto 
de la afabla aŭtoro, eble tribunale dubos pri la afableco de sia familiano, kaj povas justice procesi kontraŭ la LK-verkisto. Nur la 
papera skribita permesilo en la adresa redaktejo de LK donas al ni la garantion, ke ne aperos problemoj kaŭzeblaj de bonaj 
intencoj. Manke de tio, estas preferinde traduki el tiuj aŭtoroj, kiuj mortis antaŭ pli ol 70 jaroj. Oni atentu, ke ankaŭ la tradukoj, 
la fotoj kaj la bildoj, i.a., havas aŭtorrajtojn. 

Liverante siajn verkojn kaj tradukojn al La Karavelo por publikigado, la verkistoj donacas al La Karavelo la tutan rajton 
publikigi tiujn verkojn kaj ties tradukojn en iu ajn lingvo, en elektronika formato aŭ surpapere revuforme, libroforme aŭ 
alimaniere, laŭvole de la direktisto de LK. Ĉiuj aŭtorrajtoj apartenas al LK, se alia interkonsento ne okazas inter la 
verkisto/tradukisto kaj la LK-direktisto. La Karavelo ne estas devigata akcepti iun ajn verkon, kunlaboron aŭ kunlaboranton. 


4. Reviziistoj: La Karavelo bezonas kelkajn reviziistojn por siaj diversaj sekcioj, por la revuo kaj por aliaj eldonoj, kaj 
podofaj (en formato PDF) kaj paperaj. Estas dezirinde, ke tiuj reviziistoj estu kompetentaj en la regado de esperanto kaj de 
literaturo ĝenerale. Krome, ili devas esti variaj inter si, laŭ la denaska lingvo, aĝo, sekso, nacieco, profesio k.a. 


Jen ĉi tie la ĝeneralaj bazoj, sur kiuj fariĝas la revizia laboro en La Karavelo: LK ne serĉas samniveligon de lingva stilo 
inter siaj aŭtoroj, nek inter la diversaj verkoj de la sama aŭtoro. LK respektas la individuan stilon de ĉiu aŭtoro kaj de ĉiu 
verko. Tamen, ene de la sama verko, devas ekzisti kongrueco. Do, se la aŭtoro, ekzemple, skribas la nomon de nia lingvo 
jen majuskle jen minuskle, la reviziisto devas elekti unu el la formoj. La Revizienda Versio 1 (RV_1) estas pdf-versio sendata 
nur al la LK-reviziistoj, antaŭ ol la RV_2, por elsarko de misoj kaj eraroj. Okaze de RV_2, la aŭtoro aprobos aŭ malaprobos 
tiujn kaj aliajn eventualajn modifojn. PIV kaj la Reta Vortaro estas vidataj de LK kiel la ĉefaj vortaraj gvidiloj. Al LK ne 
interesas, ĉu vorto estas fundamenta, oficiala aŭ ne. Gravas ĉu ĝi aperas en tiuj du vortaroj, ĉu ĝi estas internacie 
komprenata, ĉu la neologismo estas utila, kaj ĉu la vorto, kvankam piva aŭ eĉ fundamenta, estas dezirata en nia lingvo, pro 
ĝia longo, pro konfuzo kun paronimo aŭ sinonimo, ktp. Sintakse LK akceptas iom da stila varieco, kondiĉe ke la sintakso ne 
tro foriĝu de la esperanta normo, ĝenerale akceptata de la esperanta tradicio kaj de la nuntempa esperantistaro. Nepre, oni 
ne forgesu, ke LK publikigas la verkon skribitan de la aŭtoro, kun minimumaj modifoj, se eble. Se la verko aperas tro stranga 
al la reviziisto, ĉi tiu devas komuniki tion al la redaktisto, kiu proponos al la aŭtoro la necesan reviziadon. La intenco de la 
reviziado ne estas la reskribo de la verko, sed nur la korektado de eraroj ne antaŭe viditaj de la aŭtoro. Poezion oni apenaŭ 
revizias, sed oni devas peti klarigon al la aŭtoro, se la poemo 
ne estas komprenebla post du aŭ tri legadoj. Bona reviziisto 
devas eniri en la etoson de la verko kaj proponi ŝanĝojn laŭ la 
spirito de la teksto kaj laŭ la stilo de la aŭtoro. La reviziado ne 
sin transformu en bazlerneja korektado, kiu ŝtelus tro da 
tempo al la reviziisto kaj al la redaktisto. 


5. Anoncoj: La anoncanto devas doni la jpg-bildon. 

Por 6 numeroj: en pdf kaj en la papera versio. 

1/8 da paĝo: 200 € (8 cm X 5 cm) 

1/4 da paĝo: 360 € 

1/2 da paĝo: 680 € 

1 paĝo: 1280 € 

Ekzemplo de 1/8 da paĝo ■=> 

n 


Esperanto em 30 horas 

Joao Jose Santos 


Esperanto 

em 30 horas 




★ Lingua: portugues europeu 
-k Prefacio de Geraldo Mattos 
-k A5 - 300 paginas - ilustrado 

★ Manual com 25 ligoes 
-k Guia Gramatical ★ Anexos 

★ Vocabulario Esper.-Portugues 

★ Vocabulario Portug.-Esperanto 

25 euros mais portes de envio 


Puj Mlud^m jufi du 


kodo 05 


decembro 2009 

La Karavelo 

■k' 

esperanto-editejo 

LK-Katalogo 



■k Ĉiu volumo: ĉirkaŭ 6 revuoj 
■k Kunlaboras Gerrit Berveling, 
Geraldo Mattos, Valentin 
Melnikov, Imre Szabo, Paulo 
Viana, Luiza Carol, ktp. 

★ Kolora bindo - grizaj bildoj - bonkvalita presado 
ĉiu volumo: 23 eŭroj plus sendokostoj 


La Karavelo 
en A4-volumoj de 

2007 - 2008 - 2009 


kodo 01-07 / 01-08 / 01-09 


Esperanto 

30 horas «£ 


Esperanto em 30 horas 

Joao Jose Santos 


i k Lingua: portugues europeu 
i k Prefacio de Geraldo Mattos 

★ A5 - 300 paginas - ilustrado 

★ Manual com 25 ligoes 
■k Guia Gramatical ★ Anexos 
■k Vocabulario Esper.-Portugues 
■k Vocabulario Portug.-Esperanto 

25 euros mais portes de envio 


a”"" % „ 

Pki Hlud^miu&DU 


kodo 05 



Rakontoj por ĉiuj aĝoj 

Luiza Carol 

■k A5 - 166 paĝoj 

■k 26 bildoj de Luch Ofer 

■k Belaj rakontoj por ĉiuj aĝoj 


16 eŭroj plus sendokostoj 


kodo 04 


Zamenhof 

Um Cidadao do Mundo 

Djalma Pessata 

■k Lingua: portugues do Brasil 
■k Cerca de 60 minutos 
★ DVD com documentario sobre a vida de Zamenhof 

16 euros mais portes de envio 



kodo 03 


Kie kaj kiel oni aĉetas la LK-varojn? 

1. Preferinde aĉetu la LK-varojn en via esperanto-asocio aŭ 
en librovendejo en via urbo. 

Se tio ne eblas, do aĉetu rekte al La Karavelo. 

2. Plenigu la LK-mendilon, kiun vi trovos en la LK-retejo. 

3. Pagu per unu el la sistemoj menciitaj en la LK-mendilo. 

4. Sendu la mendilon kaj la pag-pruvilon al la LK-retadreso. 

5. Atendu la aĉetitaĵojn en via adreso. 

La varoj nur estos ekspedataj post efektiva pago. 

6 . Se vi havos dubojn, kontaktu per la LK-retadreso. 

7. Mendante 6 samspecajn varojn, oni pagas 5. 

Tiu kroma varo konsistigas la makleraĵon 

de la asocio aŭ homgrupo. 

8 . Ĉi-sube vi trovos la lokojn, kie nun vendeblas la LK-varoj. 
Baldaŭ ĉi tiu loklisto ampleksiĝos. 


ISRAELO 

Telavivo 

Esperanto-Ligo en Israelo jshemer@actcom.net.il 


NEDERLANDO 


PORTUGALIO 

Estremozo 

AteJazz Cafe (kafejo) atejazzcafe@gmail.com 

La Karavelo lakaravelo@gmail.com 

Evoro 

Intensidez (librovendejo) bibliocafe@intensidez.com 

Lisbono 

Portugala Esperanto-Asocio vendejo@esperanto.pt 

n 

http://eo.wikipedia.org/wiki/La_Karavelo 

www.lakaravelo.com 


Roterdamo 

Universala Esperanto-Asocio libroservo@co.uea.org 


decembro 2009 

Enhavtabelo 


1 Kovrilo: Florbela Espanca 

2 LK-Regularo 

3 LK-Katalogo 

4 Enhavo - Kolofono 

5 Ĉefartikolo: 

Ĉu vi ŝtelus libron ? 

7 Fernando Pessoa: 

Mesaĝo (38-a poemo) 

8 Pico della Mirandola: 

el "Parolado pri la Homa Digno" 

10 Florbela Espanca: 

Alenteĝa pasiema sonetistino (poezio) 

14 Deomortigo (tragedia dramo) 

15 Poemoj pri La Karavelo 

16 VVIodzimierz Zagorski: 

Interparolo de ebriulo kun la Luno 
(poemo) 

17 Kiel Leonelo mortigis sian patrinon 
(rakonto) 

19 La muzo Talio (rakonto) 

20 Balt-mara skizo (poemo) 

21 Respublika Revolucia Kalendaro 
(historio) 

22 Universalaj Kongresoj de Esperanto 
(8-a - 1912) (historio) 

24 Fotoraporteto: Alia Moskvo 


El la redaktejo 
El la redaktejo 
El la redaktejo 
El la redaktejo 
Joao Jose Santos 


Joao Jose Santos 


Gerrit Berveling 

Joao Jose Santos 
Neide Barros Rego & 

Geraldo Mattos 

Nikolaj Neĉaev 

Edvvard Jaŝkievvicz 


Eduardo Novembro 

Luiza Carol 
Valentin Melnikov 
Eduardo Novembro 


Djalma Pessata 
Irina Mironova 


La Barko: La artikoloj enhavantaj la apudan bildon estas la 
plej facilaj por komencantoj. Uzu ilin por plibonigi vian 
lingvonivelon aŭ tiun de viaj lernantoj. La vortoj de la 
artikoloj enbarkigitaj nur estos klarigitaj, se ili ne aperos en 
la Reta Vortaro: 

http ://www. reta-vortaro.de/revo/ 

Responso: Pri ĉiu artikolo, origina aŭ tradukita, ties gramatiko, 
enhavo, stilo kaj vortprovizo responsas la koncerna aŭtoro. 

Al blindaj homoj: Kunlaboru por plibonigi la legadon de La Karavelo 
far blindaj homoj. La LK-retejo enhavas paĝon por portugallingvaj 
blinduloj interesiĝantaj pri esperanto en: 
http://www.lakaravelo.com/cegos.html 

Uzado de tekstoj aŭ ties tradukoj el La Karavelo: Nur post 
skribita permeso de la LK-direktisto, sen ŝanĝoj kaj indikante la 
fonton: Ekz.: «El la revuo La Karavelo, n-ro 9». Sendu kopion al LK. 

Kunlaborantoj: La Karavelo bezonas kunlaborantojn en multaj 
fakoj. Se vi aprezas nian revuon kaj eldonaĵojn, skribu al LK, por 
kunlaborado en la LK-stabo. 

Recenzeblaj libroj estu sendataj al la LK-adreso. ft 



Kolofono 

Konstantaj verkistoj... 

Djalma Pessata (Brazilo) 

Eduardo Novembro (Portugalio) 

Edward Jaŝkiewicz (Pollando) 

Francisco VVechsler (Brazilo) 

Geraldo Mattos (Brazilo) 

Gerrit Berveling (Nederlando) 

Imre Szabo (Hungario) 

Irina Mironova (Rusio) 

Joao Jose Santos (Portugalio) 

Leo De Cooman (Belgio) 

Luiza Carol (Israelo) 

Nikolaj Neĉaev (Rusio) 

Paulo Sergio Viana (Brazilo) 

Roberto Ribeiro (Brazilo) 

Roger de Castro Gotardi (Brazilo) 

Tibor J. Szabadi (Hungario) 

Valentin Melnikov (Rusio) 

Direktas, redaktas, kompostas 

Joao Jose Santos (Portugalio) 

Revizias 

Kurt Fischer (Germanio) 

Luiza Carol (Israelo) - pri La Barko, k.a. 
Roger de Castro Gotardi (Brazilo) 

Tŭlio Flores (Brazilo) 

Valentin Melnikov (Rusio) 

Finaj Indeksoj 

Roger de Castro Gotardi (Brazilo) 


Adreso 

La Karavelo 
Dr. Joao Jose Santos 
Fonte Velha, caixa 3003 
7100-078 Estremoz - Portugal 

Telefono (+351) 268 919 000 
PoŝTel. (+351) 960 131 515 

lakaravelo@gmail.com 

www.lakaravelo.com 


ISSN 

1647-3353 
Leĝa Depono en 

"Biblioteca Nacional de PortugaT 
301472/09 


La Karavelo aperas 
ses-foje jare en PDF 
ses-foje jare en paperaj revuoj 
unu-foje jare en papera volumo 


decembro 2009 


libera softvaro 

© Joao Jose M. Q. dos Santos 

e/ /a redaktejo... 


Joao Jose SANTOS 

joaojosesantos@gmail.com 


Ĉu vi ŝtelus libron? 


ENKONDUKO 

Vi neniam ŝtelus libron. Vi neniam ŝtelus 
aŭtomobilon. Vi neniam ŝtelus ion ajn, escepte 
eble de verko. Jes, eble vi estas unu el tiuj 
homoj, kiuj tiel multe amas romaniston aŭ 
poeton, ke vi kapablas ŝteli de li lian verkon. Tio 
estas absurdo, sed absurdo okazanta ĉiutage. Vi 
legis vere ravan poemon kaj vi ekadmiris ĝian 
aŭtoron. Tiam vi volas alpropriĝi de la poemo, 
sciigi al aliaj, ke ĝi ekzistas, traduki ĝin 
esperanten aŭ en alian lingvon, kaj vi do faras 
tion, ne pensante, ke vi priŝtelas la homon, kiu 
verkis la ravan poemon, la homon kiun vi 
admiras kaj amas. 

Kiam iu konstruas domon, vi respektas ties 
propraĵon, kaj vi neniam ŝtelus de tiu homo lian 
domon. Tamen, kiam iu konstruas soneton, vi 
sentas, ke vi rajtas fari kion ajn pri la aliula 
soneto, kvazaŭ ĝi estus via, kvazaŭ la soneto 
estus publika, sen posedanto. Tiu pensmaniero, 
oni klare diru, estas barbara. 



LA INTELEKTA PROPRAĴO 

Ĉiuj civilizitaj landoj agnoskas, ke 
produktanto de artaĵo, sciencaĵo aŭ de alia 
elmensa produkto, havas la posedon kaj rajton 
al sia verko. Tio estas valida por libro, muziko, 
pentraĵo, fotografaĵo, desegno, elpensaĵo, ktp. 
Tiu rajto ne dependas de registro de patento. 
Tio signifas, ke se iu publikas poemon en la reto 
aŭ en libro, la aŭtoro havas la rajtojn pri sia 
verko, eĉ ne registrinta ĝin ie ajn. Li, kaj nur li, 
rajtas ĝin vendi, permesi publikigadon, 
tradukon, ktp. La patenta registro de verko ne 
estas necesa por doni la rajton al la aŭtoro, sed 
ĝi povas esti tre utila, por ke la aŭtoro sukcesu 
pruvi ke li la unua, ne alia, faris tiun verkon. Por 
pruvi tion, tre ofte sufiĉas editi la verkon en 
libra formato, sekvante la leĝajn postulojn 
validajn en la lando de la aŭtoro. 



LA BONINTENCAJ ŜTELISTOJ 

Kelkaj homoj, eĉ esperantistoj ;) , trovinte 
belan poemon en la portugala lingvo kaj 
admirante ĝin, tuj pensas ĝin traduki kaj publiki 
en esperanto. Bonintencaj, tiuj homoj asertas, 
ke ili "nur volis" disvastigi la verkon de la aŭtoro 
amata de si, kaj ke do la aŭtoro eĉ devus ilin 
danki pro tia senpaga disvastigo. En la 
portugala, ni proverbas, ke "pri bonaj intencoj 
pleniĝas la infero". Nenio pli reala. Fakte ne 
sufiĉas, ke oni estu bonintenca por produkti 
agojn kun etike bona valoro. 

La aŭtoro de la poemo eble malamas 
esperanton kaj do li ne volas miksi siajn verkojn 
kun esperanto. Eble la aŭtoro pensas, ke 
esperanto estas bela revo, sed li ne volas miksi 
siajn verkojn kun utopia afero kia estas 
esperanto. Aŭ eble li pensas alimaniere. Ne 
gravas. Gravas nur, ke li ne aprobis, ke lia 
poemo aperu en esperanto. La poemo 
apartenas al li, kaj do nur li rajtas permesi aŭ 
malpermesi la tradukon kaj eldonon de sia 
poemo. 

Eble la aŭtoro eĉ havas intereson en la 
publikigado de sia poemo en esperanto, sed li 
ne volas donaci ĝin. Li eble deziras negoci la 
vendon de sia artaĵo, kio estas lia rajto. 

Eble la aŭtoro eĉ volas senpage permesi la 
tradukon en esperanton de tiu poemo, kaj li eĉ 
ne kreus obstaklon al tiu sia admiranto, ke li 
mem traduku ĝin esperanten. Tamen, la aŭtoro 
rajtas kaj devas decidi pri la situacio, kaj do iu 
ajn traduko sen lia permeso estas kontraŭleĝa 

kaj puninda tre serioze. 

La konscio, ke la aŭtoro havas la rajton al 
siaj intelektaj produktaĵoj estas baza kaj 
evidenta... al ĉiu ajn civilizita homo. 


SITUACIO... 

Nelge 1 amiko mia plej bonintenca (kaj mi 
tion asertas sen ironio) decidis traduki poemon 
el La Karavelo en la portugalan kaj ĝin publikis 
ie. Nur poste li informis min pri la faritaĵo. Li ne 
petis permeson al La Karavelo por tion fari. Li 
ne pensis, ke eble la direktisto de La Karavelo 
povus esti permesinta alian esperantiston fari 
tiun tradukon por publikigado en alia portugal- 
lingva gazeto. Tio eĉ povus aparteni al 
interkonsentita protokolo inter La Karavelo kaj 
tiu alia gazeto. La alia gazeto povus havi la 
intencon publiki la unua tiun verkon en la 
portugala, kaj tiel regali siajn legantojn. Tamen, 
mia bonintenca amiko, aginte senpripense, 
tradukis la poemon kaj ĝin publikis antaŭ ol tiu 
hipoteza fama gazeto. Certe tiu gazeto ne ŝatus 
la aferon kaj povus ekprocesi kontraŭ La 
Karavelo kaj kontraŭ la bonintenca amiko de La 
Karavelo, kiu tiel ŝatis la poemon, ke li eĉ ĝin iel 
ŝtelis. 

La rakonto estas inventaĵo. Sed tia situacio 
povas okazi. Responsaj kaj civilizitaj homoj ne 
agas kontraŭleĝe, petas permeson al la 
rajtoposedantoj, kaj respektas la rajtojn de la 
aliaj homoj. 

Kelkaj supren tiras la ŝultrojn fajfante pri ĉi 
tiuj aferoj. Tiuj devas pensi, ke eble ĉi-momente 
iu ŝtelisto prifajfas lian rajton al havaĵoj, kaj ĉi- 
momente, en kiu vi legas ĉi tiujn liniojn, la 
ŝtelisto estas eniranta lian domon, tra la 
malantaŭa fenestro. La ŝtelisto "bonintence" 
pensas, ke se la aliaj rajtas havi televidilon, 
ankaŭ lia maljuna patrino rajtas la samon... ja ŝi 
mem... kiu tiom laboris dum 80 jaroj, kaj eĉ ne 
televidon rajtas... Pripensu do kien oni portos la 
socion, se ĉiu supren tiros la ŝultrojn. 


KIEL AGI 

Post la konsciiĝo pri la absoluta neceso 
respekti la intelektan produktaĵon de la aŭtoro, 
oni vidu, kiel oni devas agi en tiaj situacioj. 

1. Se vi deziras prilabori verkon (poemo, 
rakonto, muziko, fotografaĵo, ktp.), kies aŭtoro 
jam mortis antaŭ pli ol 70 jaroj, sciu ke la rajtoj 


1 Nelge = "antaŭ ne longe" en ununura vorto. 


pri tiu verko jam transiĝis al la publiko. Do, iu 
ajn povas publikigi tiun verkon kaj ĝin traduki. 
Atentu, ke se via laboro incidas sur libro kiu 
prilaboris tiun verkon, ankaŭ tiu libro havas 
aŭtorojn kaj do aŭtorrajtojn. Vi povas citi el 
libro, sed vi ne povas editi aŭ traduki ĝin kvazaŭ 
ĝi estus via. 

2. Se la verko, kiun vi deziras traduki 
ankoraŭ dependas de aŭtorrajtoj, do nepre vi 
devas skribi al la posedanto de la rajtoj, kiu tre 
ofte ne estas la aŭtoro sed la editejo 2 , petante 
permeson por tradukado kaj publikigado de la 
verko en esperanto. Fakte ne multaj 
esperantistoj faras tion, sed tio povas esti tre 
bona disvastiga ago por esperanto. Petante 
permeson al la aŭtoro, vi eble ekkonatiĝos kun 
la aŭtoro, vi prezentos esperanton kaj la 
esperanto-movadon al li, vi kaptos lian 
bonvolemon, kaj eble vi havigos la rajtojn de la 
traduko en esperanton por vi aŭ por la editejo, 
kiu publikos la verkon. 

Ĉu tro laboriga por vi? Do, traduku el la 
homoj, kiuj mortis antaŭ pli ol 70 jaroj. 
Konsciiĝu, ke la verkoj ne apartenas al vi nur 
pro la fakto, ke vi aĉetis libron, vi legis la verkon 
kaj vi amis ĝin. 

RILATE LA KARAVELON 

La Karavelo ne estas publika propraĵo. Ĝi ne 
apartenas al asocio, sed al individua homo, kiu 
havas la rajtojn pri ĝi kaj pri ĝia enhavo. 

Ĝenerale, LK permesas, ke oni publiku el la 
LK-revuoj en aliajn gazetojn, sed tiu permeso 
nepre devas esti laŭcele petata al la LK- 
direktisto. En la kolofona paĝo de La Karavelo, de 
antaŭ multaj monatoj, aperas la jena teksto: 

"Uzado de tekstoj aŭ ties tradukoj el La 
Karavelo: Nur post skribita permeso de la LK- 
direktisto, sen ŝanĝoj kaj indikante la fonton: 
Ekz.: «El la revuo La Karavelo, n-ro 9». Sendu 
kopion al LK." 

Pensu, ke eble alia homo ankaŭ volas traduki 
la tekston, kiun vi deziras traduki. LK permesos 
al la unua, kiu petis la permeson, aŭ al tiu kiu 
estas pli kompetenta por tiu tasko. Pensu, ke 
eble LK vendis la rajtojn por la portugala lingvo 
al iu tradukisto aŭ editejo. Pensu, ke eble la 
aŭtoro informis la redaktiston de LK, ke li entute 
ne volas ankoraŭ la tradukon de tiu poemo. Nu, 
pensu, homo, pensu antaŭ ol agi, ĉar vi vivas 
en civilizita lando, kiun vi devas honori. n 


2 Editi = eldoni librojn, diskojn aŭ simile. 

Mesaĝo - de Fernando PESOO 

Joao Jose SANTOS 
tradukis el la portugala 




TRIA PARTO 
2 

LA AVIZOJ 


2-A 

ANTONO VIEJRO 1 

Stelas moŝte la bluon la ĉielo. 

Tiu, kiu furoris, gloron havas, 
Imperatoro de la portugala 2 , 
tiel por ni ĉielis. 

En lia primedita vasta kosmo, 
plurstelita el formo kaj vizio, 
aperas, avert' klara de I' lunlumo, 

Reĝo Don Sebastjano 3 . 

Ho! ne estas ĝi luna lum', sed kosma... 
kaj en ĉielo vasta de deziro, 
oras la Taĵon I' unta mateniĝo 
de I' Kvina Imperio 4 . 

n 


1 Pri Pastro Antono Viejro, legu en La Karavelo n-ro 6, sur la paĝoj 10-11. 

2 Pro ĉi tiu verso, Viejro estas konata kiel "la imperatoro de la portugala lingvo". Ĝi estas plenmerita epiteto, ĉar 
efektive Viejro majstre prilaboris la portugalan lingvon. 

3 Pri la portugalia reĝo Don Sebastjano, legu en La Karavelo, en la numeroj 2, 4, 5, 11, 13 kaj 14. Ĉefe legu en LK- 
11 sur la paĝo 5. La mito pri Don Sebastjano plej gravas por kompreni la portugalan pensmanieron. 

4 Don Sebastjano, Bandaro (legu en LK-18, paĝo 7), Viejro, la Kvina Imperio kaj Pesoo interrilatiĝas por la kompreno 
de la mito de Don Sebastjano kaj de la Kvina Imperio, en la portugala literaturo. 

el "Parolado pri \a Homa Digno " 1 

de Pico della Mirandola (1463-1494) 

Gerrit BERVELING 
tradukis el la latina 


42:268 Sed post kiam la Hebreoj, liberigite de Ciro 2 el la Babilona 
kaptiteco, post la rekonstruo de la templo sub Zorobabel ankaŭ ek- 
deziris restaŭri la Leĝon, devis Ezra, la tiama ekleziestro, post korek- 
tado de la libro de Moseo, konstati, ke sekve de ekzilo, murdoj, fuĝoj 
kaj kaptiteco de I' Izraela popolo, la prapatre kutimigita tradicio de 
nura buŝa transdonado de I' instruo ne plu povas esti retenata, kaj 
ke povus eĉ rezulti, ke la sekretoj de la ĉiela doktrino perdiĝus, kiujn 
Dio konfidis al li, kaj kies memoriĝo sen skriba notado ne longe po- 
vus plu daŭri, kaj tial li decidis kunvoki la ankoraŭ vivantajn saĝulojn, por ke ĉiu alportu kion el 
la misteroj de la Leĝo li ankoraŭ tenas en sia memoro, kaj alvokinte skribistojn, oni kompilis 
70 volumojn (pli malpli tiom da saĝuloj estis en la sinedrio). 269 Por ke tiuafere vi ne kredu 
nur min, ho Patroj, vi aŭskultu kiel Ezra mem jene diras: «Kaj kiam pleniĝis la kvardek tagoj, 
la Plejaltulo parolis: Kion ĝis nun vi skribis, faru tion publika: legu ĝin la homoj, kiuj estas in- 
daj je ĝi, kaj kiuj ne. Sed la sepdek laste skribitajn librojn vi konservu, por transdoni ilin al la 
saĝuloj inter via popolo. 270 Ĉar en ili estas fluo de kompreno, fonto de saĝeco kaj rivero de 
profunda scio. 271 Kaj tiel mi do faris.» 272 Jen Ezra laŭlitere. 3 273 Tiuj do estas la libroj de 
la scienco Kabalo. En ili prave Ezra klaravoĉe rekonis la fluon de kompreno, t.e. la nedireblan 
teologion de ne-materia Dio, la fonton de saĝeco, t.e. la perfektan metafizikon de intelekteblaj 
kaj anĝelaj formoj, kaj la riveron de profunda scio, t.e. la fundamentitan filozofion pri la natu- 
raj fenomenoj. 

43:274 Tiujn ĉi librojn Papo Siksto la 4-a 4 , la antaŭulo de Inocento la 8-a 5 , sub kiu vi vivas 
feliĉe, per pleja zorgo kaj atento igis eldoni Latine je ĝenerala utilo al nia fido. 275 Ĉe lia morto 
tri el ili jam estis alireblaj por Latine parolantoj. 276 Tiuj ĉi libroj nuntempe ĉe la Hebreoj estas 
tiel alte taksataj, ke neniu rajtas tuŝi ilin, kiu ankoraŭ ne estas 40-jara. 277 Kiam ĉi tiujn libro- 
jn kontraŭ ne modesta prezo mi estis akirinta kaj poste plej atente per nelacigebla klopodado 
mi estis trastudinta ilin, mi trovis en ili (Dio estas mia atestanto) ne tiom la Mozean religion, 
kiom la Kristanan. 278 Tie <estas> la mistero de la Triunuo, tie la enkarniĝo de la Parolo, tie la 
Dieco de la Mesio. Tie pri la hereda peko, pri ĝia elaĉeto fare de Kristo, pri la ĉiela Jerusalemo, 
pri la falo de la demonoj, pri la rangoj de la anĝeloj, pri purgatorio, pri la punoj de la infero, la 



Giovanni Pico della Mirandola 
(1463-1494) 



1 Post kiam en La Karavelo n-ro 6, mi aperigis la komencon de tiu ĉi ege fama teksto, kiu iasence povas roli kiel 
principdeklaro de la Renesanco, jen do ĝia fino. La traduko estas preta kaj baldaŭ aperos ĉe VoKo. (GB) 

2 — 
Ciro la Granda (559-529) permesis en 538/7 ke la Hebreoj povu reiri por rekonstrui la templon de Jerusalemo. Tiun 

ĉi edikton konfirmis reĝo Dario la 1-a (521-485). (GB) 

3 4 Ezr 14,45-47. Kompleta traduko aperis ĉe VoKo. (GB) 


Siksto la 4-a, papo 1471-1484, grava mecenato de sciencoj kaj artoj, konata i.a. pro la fama Siksta Kapelo en 
Vatikano. Li multe prosperigis la Vatikanan bibliotekon. (GB) 

5 Papo 1484-1492; malpermesis la de Pico della Mirandola por 1486 planitan diskutadon pri ties 900 tezoj. (GB) 

samon mi legis kiel ĉiutage ni legas ĉe Paŭlo kaj Dionizio, ĉe Hieronimo kaj Aŭgusteno. 279 
Sed kiom koncernas la filozofion, oni kredus aŭskulti Pitagoron kaj Platonon, kies doktrinoj es- 
tas tiel parencaj al la kristana fido, ke nia Aŭgusteno profunde dankas Dion 6 , ĉar la verkoj de I' 
Platonanoj atingis liajn manojn. 

44:280 Entute apenaŭ estas problemeto inter ni kaj la Hebreoj, kiu ne estus tiel klare refu- 
tebla el la libroj de la Kabalistoj, ke neniu anguleto plu restus kie ili sin kaŝu. 281 Pri tio mia 
plej grava atestanto estas Antonio Kroniko, tre klera viro, kiu propraorele, dum mi gastis ĉe li, 
aŭdis kiel la Hebreo Daktilo, tre klera en tiu ĉi scienco, senhezite aliĝis al la opinio de la Krista- 
noj pri la Triunuo. 

45:282 Sed por reiri al la priparolo de la ĉefpartoj de mia diskutado: mi antaŭmetis ankaŭ 
miajn sentencojn pri la interpretoj de la poemoj de Orfeo 7 kaj Zoroastro. 283 Ĉe la Grekoj Or- 
feo estas legebla preskaŭ senmanke, Zoroastro nur lakunoze 8 ĉe ili, pli komplete tamen ĉe la 
Ĥaldeoj. Ambaŭ konsideriĝas kiel patroj kaj aŭtoroj de praa saĝeco. 284 Ĉar por nun preteri 
Zoroastron, kiu ĉe la Platonanoj ne malofte kaj ĉiam kun alta estimo menciiĝas, la Ĥalkisano 
Jambliĥo 9 skribas, ke Pitagoro konsideris la Orfean teologion kiel ekzemplon, laŭ kiu li mem 
formu sian propran filozofion. 

285 Oni ja eĉ asertas, ke la diroj de Pitagoro estas konsiderataj sanktaj, ĉar ili fluis el la 
doktrino de Orfeo; de tie, kvazaŭ el ĝia prafonto, fluis la sekreta doktrino pri la nombroj kaj 
ĉio, kion la Greka filozofio havas kiel grandan kaj noblan. 286 Sed (konforme al la kutimo de la 
malnovaj teologoj) Orfeo tiom envolvis la misterojn de siaj tezoj per vualoj de mitoj kaj poezia 
kovraĵo, ke kiu legas liajn himnojn, povus kredi, ke sub ĝi kaŝiĝas nenio krom plej simplaj fa- 
beloj kaj malseriozaĵoj. 287 Tion mi volis diri, por ke oni vidu, kia estis mia tasko, kaj miaj 
problemoj, por eltrovi la sekretan filozofian sencon el ĉi artefarita enigmo-plektaĵo, el ĉi obsku- 
raj rakontoj, precipe ĉar ĉe tiu ĉi grava kaj komplika materio, mi ne povis apogiĝi sur subtena 
esplorado de aliaj interpretantoj. 288 Kaj tamen albojis min la hundoj, ke iun ajn senvaloran 
kaj leĝeran fatrason mi akumulis, nur por paradi per la nombro de la tezoj, kvazaŭ ne ĉio ĉi es- 
tus nesolvitaj kaj plej dubindaj temoj, pri kiuj la ĉefaj akademioj dueladas, kvazaŭ mi mem ne 
multon alportus, kion eĉ tiuj ĝis nun ne konis nek ektraktis, kiuj kritikas min kaj sin kredas ĉef- 
filozofoj. 

46:289 Ja lontane mi estas de tio, kion ili kulpigas al mi: male, mi klopodegis limigi la dis- 
kutadon je kiel eble malplej da punktoj. 290 Se (kiel aliaj kutimas fari) mi ŝatus dismembrigi 
ilin en subtemoj, certe tio krevintus en sennombran amason. 291 Por mencii nur unu ekzem- 
plon: Kiu ne scias, ke unu el la 900 tezoj - nome tiun pri la akordiĝo inter Platona kaj Aristote- 
la filozofio - mi povus disigi en 600, ja eĉ pli da tezoj, sen ajna suspekto pri artefarita mult- 
nombreco, - nome se ĉiujn lokojn mi elnombrus, kie la aliaj vidas neakordiĝon, dum mi opinias 
ilin tie akordigeblaj? 292 Sed tamen mi eldiru - estas ne modesta eldiro, kiun mi faras nur 
kontraŭvole -, ĉar la ĵaluzuloj, la kontraŭuloj min devigas diri ĉi tion: Mi intencis en tiu ĉi de mi 
planita kunveno pruvi, ne ke tiel multe mi scias, sed ke mi scias, kion multaj ne scias. 

47:293 Sed nun, plej alte estimindaj Patroj! Nun parolu la faktoj mem! Mia parolado ne plu 
retenu vian deziron, plej eminentaj doktoroj, kiujn armitaj kaj grandentuziasme batalpretaj mi 
vidas. Do sub feliĉaj aŭguroj, dum sonas la trumpeto: ni ekataku! n 


6 Konfesaĵoj 7:9 (GB) 

7 

La poemoj kiujn ni havas sub autorindiko de Orfeo, efektive datigas parte - la fragmentoj de Argonautika (pri la 
partoprenado de Orfeo en la ekspedicio) - el Romia Epoko (4-a/5-a jc), parte - la kolektaĵo de la HimnoJ - el la 2-a jc 
p.Kr. (GB) 


o 

Lakuno estas truo en manuskripto. (GB) 


9 Vivo de Pitagoro 28:145. (GB) 

Florbelo Espanko 

(1894 - 1930 ) 

alenteĝa pasiema sonetistino 



Neide BARROS REGO 
verkis la soneton en la 
portugala 


Joao Jose SANTOS 
tradukis 


Kial, Florbelo? 

Florbelo, kial vivon vi forlasis 
en trista kaj soleca ĉambro nigra? 
Kaj kial vi decidis la vehoron 
je via datreveno la naskiĝa? 



Florbelo Espanko 


Se vi eltenus, ino ĉagrenita, 
vi farus el sonetoj kuracilon. 

Kaj eble laborante viajn versojn, 
forgesus vi la penson pereigan. 

Sed kiel eblus iel vin akuzi? 

En vi, Florbel', la amo tiel fortis, 
profundis tiom ŝire la angorol... 

Kristalis viaj versoj tiom verve, 
ke post amara vivo sur la Tero, 
furoras via nomo post la morto. 


Joao Jose SANTOS 
biografiis 


Ŝi estas eble la plej elstara sonetistino 
en la portugala lingvo. Pasia kaj klera, 
sendependa kaj decidema, Florbelo estis 
alenteĝanino, kies menso kaj teniĝoj pli 
similis al la modernaj portugalinoj ol al 
tiuj ŝiatempaj. Ŝiaj sonetoj estas, 
laŭforme kaj enhave, perfekte petrarkaj. 
En ili, ŝiaj sentoj de amo kaj ĉagreno, 
memamo kaj pasio, feliĉo kaj elreviĝo, 
burĝonas kun origineco kaj ravanta lirika 
kapablo. 



Florbelo naskiĝis en la belega alenteĝa 
urbeto Vilavisozo (proksime de 
Estremozo) en 1894, kaj sin mortigis en 
la tago de sia naskiĝdatreveno, la 8-an de 
februaro 1930, en la norda urbo 
Matozinjo. 


Biblioteko Florbelo Espanko, en la norda portugalia urbo Matozinjo. 

Esti Poeto 


Florbelo ESPANKO 

verkis la soneton en la portugala 

Joao Jose SANTOS 

tradukis la poemon en esperanton 


La poeto pli altas kaj pli grandas 
ol la homoj! Li mordas kvazaŭ kisas! 
Almozul' li donacas kvazaŭ estus 
Reĝo de I' Cisa kaj Transa Doloro! 

Li brilegas pro miloj da deziroj, 
kaj li ne scias eĉ, ke li deziras! 

En li flagradas astro ĉi-interne. 

En poet' estas krifoj de kondoro! 

Li malsatas, soifas I' Infiniton! 

Lia ŝild' estas or-silkaj matenoj... 

En solan krion li metas la mondon! 

Poet' estas ĉi am' al vi fatala... 
kaj, en mi, via sang', anim' kaj vivo, 
kaj kantadi ĉi-tion al la homoj! 1 

n 





www.lakaravelo.com 


1 La poemo "Ser poeta" (portugale) estas unu el la plej konataj kaj aprezataj el la alenteĝa poetino, kaj ĝi estas 
kantata de muzikgrupoj. Ĝi estas perfekta soneto, kiel ĉiuj el la poemoj de Florbelo. En la traduko, kiel kutime, oni 
respektis ĉiujn elementojn de la soneto escepte de la rimo. 

Neide BARROS REGO 



La verkistino de la soneto Kial, Florbelo? estas vaste konata en 
esperantio. Ŝi naskiĝis en Brazilo, en la subŝtato Minaso, en 1938. 

En 1951 la familio transloĝiĝis al la subŝtato Rio, kie ŝi diplomiĝis 
instruistino kaj faris kelkajn kursojn pri administrado. 

En 1958, per konkurso, ŝi fariĝis oficistino de la Ŝtata Deputitejo kaj 
emeritiĝis en 1989. 

Diplomita pri deklamado en 1964, ŝi tamen jam instruis ĝin ekde 1961 
en la kultura centro, kiun ŝi instalis en sia domo, kaj en kiu ŝi okazigas 
oftajn kulturajn eventojn. 


Portugallingve ŝi ellaboris poezian antologion en 1994, verkis sian unuan poemlibron en 
2004 kaj nun ŝi apartenas al diversaj akademioj. 


Esperanton ŝi eklernis en 1991, sed jam ekde 1965 ŝi estis invitita deklami en Esperanto, 
pro siaj rimarkinde belaj interpretado kaj elparolo. Ŝi deklamis en la mond-kongresoj de UEA 
en Vieno (1992), Montpeliero (1998) kaj Fortalezo (2002). 


Ekde 2001, ŝi ricevis plurajn premiojn pro siaj originalaj poemoj, interalie de UEA (2005 
kaj 2006). Ankaŭ premiitaj estis ŝia vidbendo "Neide Deklamas" (1998) kaj tiu de Sylla 
Chaves "Plurspecaj Eroj" (2002), en kiu ŝi kantas kaj deklamas. Ŝi multe tradukas poezie kaj 
proze kaj ankaŭ komponis muzikon por la poemo "Ho, mia kor'", de Zamenhof, kiun ŝi jam 
kantis kaj registris en KD kaj en la DVD "Neide kantas". 


La apogon de sia edzo VValmir ŝi taksas gravega. Kun li, ŝi ricevis hejme plurajn 
eksterlandajn esperantistojn, el kiuj plej elstaris la nepo de Zamenhof, kiu tagmanĝis kun ili 
akompanate de 30 aliaj gravaj brazilaj geesperantistoj. 


Nuntempe tiu geedza paro konstante apogas la Esperanto-movadon en Rio. 
Kune kun Sylla Chaves, ŝi redaktis la antologion "Brazila Esperanta Parnaso". 
Aŭskultu ŝiajn kantojn kaj deklamadojn serĉante en Jutubo. (NBR - JJS) 


www.lakaravelo.com 

Geraldo MATTOS 

www. gm verda. com.br 


Deomortigo 

unuakta tragedio 


Personoj 

Deino: diino de la Fundamento de Esperanto 
Deo: infano kaj edzo de Deino 
Arba: tradukanto el la gedea lingvo. 


DEINO: Mi pensas en la cerbon de Arba, kiu 
tradukas, kaj lian tradukon mi sonigas. Mi 
estas Deino, kiu estas sola en la Tempo kaj 
sola en la Spaco. kaj ĝuste tial mi estas tute 
sentempa kaj senloka, ĉar mi ne povas iri tien 
kaj alien, ĉar tie kaj alie mi jam estas... 

[Al li] Arba! Vi kontraŭas la Fundamenton 
de Esperanto, ĉar mi mem kreis tiun lingvon 
kaj iam mi ĝin sufloris al Zamĉjo, mia unua kaj 
sola profeto. Mi tamen ne povas pardoni lin, ke 
li ŝanĝis mian nomon al Diino, tre missona, sed 
mi forgesigis lin kaj li inkludis mian nomon en 
la Fundamento : Deino! Rebonigu nun vian 
tekston: [Li eniras ] 

ARBA: ... iri tien kaj aliloken, ĉar tie kaj 
aliloke mi jam estas... Verkanto tamen rajtas... 

DEINO: Kaj mi estas jam laca kaj tedita de 
tio, ke mi estas ĉiama kaj ĉiea, sed solal... 

Mi kreos kunulon por mi, ĉar mi estas la 
sola en la Tempo kaj la sola en la Spaco. kaj 
ĝuste pro tio mi estas tute sentempa kaj 
senloka. Li tamen aperas post mi kaj do estas 
malpli granda ol mi: lia nomo estos do malpli 
longa ol la mia... Li vere estas nur duoneterna, 
dum mi estas unuoneterna. Mi do diru, vorte 
kaj perforte de la realeco: 

- Estu Deo! [En tiu momento Deo eniras.] 

ARBA: Kaj Deo tuj ekestas, kaj ŝi vidas lin, 
ke li estas bona! Kaj li turnas sin al ŝi: 

DEO: Dankon, Deinol, ke vi kreis min! Kio 
mi estas via? 

DEINO: Kreito kaj edzo. Ni estas du 
personoj en unu sola deeco, kaj tial ĉio estas 

nun, kia ĉio estis antaŭe, kaj ĉio estos poste, 
kia ĉio estas nun. Mi faros ion novan: la nuna 
kreito estos farata por la tempo kaj por la 
spaco: mi inventis la vivon! Mi do diris: 

- En deina paradizo kun plantoj sur la 
grundo, kaj bestoj sub la grundo kaj sur la 
grundo kaj tra la ĉielo, estu virino, simila al mi, 
kreanta kaj akuŝanta! Eva, mi estas via 
patrino! 

DEO: Ĉu vi konsentas tian povon al mi, kiun 
vi kreis kaj akuŝis?! 

DEINO: Laŭ via plaĉo! Nun estas via vico. 

DEO: Dankon, kara edzino! Mi do diru, 
vorte kaj perforte de la realeco: 

- Vi viro, simila al mi, kiu estas forta kaj 
pova! Adamo, mi estas via patro! 

ARBA: Kaj dume la tempo spacis kaj la 
spaco tempis, kaj Deino restas plej ofte en sia 
hejmo, dum Deo vojaĝas plej ofte en sia 
mondo. Sufiĉis tamen malpli ol unu el iliaj 
sekundoj por ilia konstato, ke nur la vivodono 
de Deo estas katastrofa kaj mortiga, kaj tute 
ne tiu de Deino! Eva kaj Adamo havis du virajn 
infanojn, kaj nur poste virinajn: Kain estis la 
unua naskiĝinto, kaj Habel la dua... Kaj la 
unua mortigis la duan!... Tiu mortigo malfermis 
larĝan pordon por ĉiuj aliaj individuaj kaj 
kolektivaj krimoj: la plej kruela estas la 
milito... Krimo estas invento de viro, kies 
fantazio kreis la amazonojn!... 

DEINO: Mi tro fidis Deon, kaj mi nun 
komparas mian virinon kaj lian viron. Kaj 
ĉagrenita mi konstatis la grandan tragedion: 
Mia virino kapablas naski dum malpli ol duono 
de sia vivo, dum viro kapablas naskigi eĉ unu 
tagon antaŭ sia maljuna morto... Ho Arba! Ĉu 
vi ne naskigis al vi infanon, kiam vi estis 75- 
jara viro? 

ARBA: Mi ne respondas, ĉar vi jam antaŭe 
sciiĝas pri mia respondo. 

DEINO: Ju pli mi plu pensas, des pli mi 
koleras: Virino naskas per doloraj skuoj, dum 
viro naskigas per fervoraj ĝuoj... En tre 
malmultaj triboj Eva estas la estrino, sed en 
plej multaj nur sklavino... Mi ne plu toleros 
tion. Sola avantaĝo: ili vivas pli longe ol la 
viroj, ĉar mi estas pli aĝa ol Deo... Tia 
avantaĝo estas tamen malavantaĝo: ju pli da 
longa vivo, des pli da turmenta aktivo... Mi do 
diru: 

- Malestu Deo... 

ARBA: Kaj Deino restas por ĉiam sola... 

n 

Nikolaj NEĈAEV 



Bela nokto 

La redaktisto de La Karavelo 

Per nigro nokto alton gudras, 

Per neĝo nokto sojlon pudras. 

Sub steloj ŝipon versen rudras, 

Vi hisas velon 

Mi rudras versen Karavelon, 

Por maren lasi 

Por lego via kreas belon. 

La Karavelon, 

Por gloron ĉasi. 


Tra maroj prozaj 


Kaj poeziaj, 

Tre seriozaj 

Kaj fantaziaj 


La ŝipo kuras 

Al legemuloj. 

Karavelo en nova jaro 

Vi aventuras 

Johano ree hisas velon 

En mond-anguloj. 

Por gvidi nian karavelon. 

La ŝipon gvidas li al belo: 

Al vers', eseo kaj novelo. 

La kor' kun ĝoja anticipo 

Jam sentas belon de la ŝipo. 

En nova jar', en nova vivo 

Pli klaru 1' ŝipa perspektivo. 

Edward JAŜKIEVVICZ 
tradukis el la pola 


Interparolo de ebriulo kun luno 


VVtodzimierz ZAGORSKI 


Por kia cel' ekzistas vi?, 
dum nokt' al luno diris 
hejmen iranta ebriul 1 , 

(eĉ lun' pro tio miris). 

Post ter-patrino kuras vi 
tenante jupon ŝian. 

Vin kondukante - havas ŝi 
perturbon rotacian! 

Per sun-eklips' angoras nin 
kajteron... vi senlime, 
skuante eĉ per ŝia sin' 
senhonte, sen-estime; 

Ciklonojn, plagojn en sekret' 
vi ĉiam al ŝi donas, 
al vi hund' hurlas - kaj poet' 
versaĵojn ja komponas! 

Mortpale ŝin lumigas vi 
vaganta en ĉielo. 

Per prunteprenita radi' 
kontraŭe al la stelo. 

Buŝaĉon kun arĝent-makul' 
kovritan per pustuloj 
- vi havas - stulta ebriul' 
drinkanta nur nebulojn! 

En sekvantar' de steloj, vi 
tendar-servisto estas. 

Per prunteprenita radi' 
por mi vi ne majestas. 

Ŝajnigas teron trompitul', 
sed multaj pesimistas, 
ke unu eĉ sur via bul' 
drinkejo ne ekzistas! 

Por kio do vin kreis Di'? 

... arĝenta mallertulo! 

Por mi ja ne utilas vi 
kaj restas kvazaŭ nulo! 

Jen ekster la nuba embusk' 
grumblulon lun' priridas: 

Ja ebriulojn dum krepusk' 
mi hejmen ĉiam gvidas! 

n 

Kiel Leonelo 
mortigis sian patrinon 


Eduardo NOVEMBRO 

Leonelo stumblis kaj laŭtprotestis kontraŭ 
la malbone pavimita trotuaro, ne kontraŭ siaj 
jam ŝanceliĝantaj kruroj: 

"Ĉi tiuj elstarantaj ŝtonoj! Fuŝa laboro! Oni 
ne plu scias fari la faman laŭ-portugalan 
pavimadon". 

Ne plu estis nur penso, sed jam 
grumblado, daŭrigota grumblado de ebriulo: 

"En Parizo mi neniam stumblis sur la 
trotuaroj, kiel tiom ofte okazas en ĉi tiu 
urbo... He!... Tie... En Parizo... Ĉit!... Ho 
Portugalio!, malprogresinta lando. Oni ne plu 
progresos. Malprogresinta lando. Iu 
preterpasanto povas fali kaj vundiĝi. Kiu 
pagos pro tio? Neniu! Poste neniu kulpos! 
Krome jam estas malhele, kaj ne eblas bone 
vidi; des pli ke miaj dikaj okulvitroj ankaŭ 
senbriliĝis. Oni ne plu scias fari ion ajn. Oni 
ne plu scias fari ion ajn... Kanajlaro... 
Malprogresinta lando! Oni ne plu 
progresos..." 

Lia vinvoĉa tono iom post iom plilaŭtiĝas 
laŭ liaj stumbloj kaj ŝancelirado: 

"Stultuloj... stultuloj..." 

Preterpasantoj lin rigardas suspekteme 
kaj malproksimiĝas por eviti kunfrapiĝon. 
Unu plia drinkemulo tra la urbo, ĉe noktiĝo. 
Kutimas... Nenio zorginda, nek zorgenda! 
Jam tempas rehejmiĝa ripozo. Ĝis la 
morgaŭo... 

Ĉe pordo de tre dekliva strato li elpoŝigas 
ŝlosilojn, kiuj sonore tintas en liaj manoj. 

Li grumbladas senĉese suprenirante la 
apikan ŝtuparon per stumbloj, ne per paŝoj. 
Ĉe lia etaĝo la malfacilaĵoj pligrandiĝas. 
Enŝovado de la ŝlosilo en la seruron iĝis 
problemo. 

"Vera merdaĵo ĉi tiuj ŝlosiloj; neniam ili 
bone funkcias, ĉiam problemo... Ankaŭ la 
seruro jam estas difektita. Fekaĵo, ĉio fekaĵo. 
Fekaĵo la tuta vivo, ankaŭ mi jam estas 
fekaĵo!... 



Pli ol la enŝlosilado mem, lin ĝenas tio, 
kion li devos alfronti tie ene: la kutimajn 
riproĉojn de sia maljuna patrino... 

Sukcesinte, post pluraj streboj, bone 
enmeti la ŝlosilon, li kiel eble plej senbrue 
puŝas la pordon, sed ĝi grincas kaj 
nekonvene denuncas lian eniradon. Tuj el ena 
ĉambro aŭdiĝas laŭte la patrina voĉo: 

— Ĉu estas vi, Leonelo?!... 

— Ne! Estas mia fantomo! 

— Kiel kutime, vi ne venas sola. La vino 
ĉiam kun vi! Ebriulo!... 

— Lasu min! Ne ĝenaĉu min! Lasu min 
trankvila. Mi laciĝas pro laboro, kaj mi 
bezonas dormi trankvile. Ne ĝenaĉu min! Vi 
dormu mem, kaj lasu min ripozi. 

— Kiam vi gajnos prudenton? Kiam vi iĝos 
saĝa? Se via patro ne estus mortinta tiom 
frue, li estus edukinta vin konvene per pezaj 
manfrapadoj, kiujn vi ankoraŭ bone meritas. 
Ebriulo! Tiu profesio via kulpas... Profesio de 
ebriuloj! 

— Ho, sinjorino! Lasu min dormi!... Mi jam 
ne povas aŭdi vin! Ĉiam la sama paroladaĉo! 
Enuiga paroladaĉo! Mi ne plu eltenas vin! Kial 
vi ne mortas kaj lasas min vivi miaplaĉe? 

— Ebriulo kaj malbonedukito! Ĉu tio estas 
deca maniero paroli al via patrino? Kiam mi 
mortos vi iĝos ankoraŭ pli mizera... 

— Mi ne plu povas aŭdi vin! Silentu tuj! 
Ĉit! — kaj li tondre forpuŝis la pordon, kune 
kun kriego: 

— Iutage mi mortigos ĉi tiun 

kadukulinaĉon! 

Pro la samtempa brua pordfermo, lian 
lastan diron ŝi ne aŭdis. 

Post kelkaj tagoj, en la tipografio kie 
laboris Leonelo, la kolegoj prikomentis: 

— Kio okazis al Leonelo? Li venas funebre 
vestita. 

— Lasu lin alproksimiĝi... Li tuj klarigos, 
certe... 

La mieno de Leonelo estis fakte 
funebraspekta. La dikaj lensoj de liaj 
okulvitroj estis ankoraŭ pli malpuraj ol 
kutime. Sed li, preskaŭ ne rigardante al la 
scivolemaj kolegoj, aliras al la kabineto de la 
estro, kaj tie restas ne longtempe. Fakte li 
eliras kune kun la ĉefo kelkajn minutojn 
poste, nenion dirante. 

La estro mem, kiu rondiras tra la metiejo 
kaj parolas laŭvice al ĉiuj laborantoj, 
informas pri la ĵusa forpaso de la patrino de 
Leonelo. Samtempe li petas kontribuaĵon por 
ŝia sepultado, ĉar, kiel oni scias, la ĉiam 
senmona Leonelo tute ne povas pagi. Sur la 
paperfolio oni enskribas kiom ĉiu sin pretigas 
donaci por helpi al la kolego en tia 
bedaŭrinda situacio. Solidareco nerifuzeble 
tuj estiĝas inter la proletoj. 

Post kalkulo de la kolektita monhelpo, la 
ĉefo elkasigas monbNetojn, kaj ilin 
transdonas al Leonelo. Ĉi tiu senprokraste 
foriras kun ripetitaj raŭkvoĉaj dankoj al ĉiuj 
kolegoj pro ilia solidareco. 

Ĉar unu semajno post la funebrantaj tagoj 
leĝe rajtigitaj, Leonelo ankoraŭ ne estis 
repreninta la deĵoron, la mastro iom 
maltrankviliĝis. Timante ke io grava povintus 
okazi al la subulo, li decidis sendi la laborejan 
serviston ĉe Leonelon por sciiĝi pri li. 

Ne konante la kvartalon, la servisto ne 
facile trovis la loĝejon de la kolego, ne facile 
supreniris kaj la deklivan straton, kaj la 
apikan malluman ŝtuparon. Post 
blindpalpado, li sukcesis malkovri tion, kio al 
li ŝajnis pordo, kaj per la fingronodoj li frapis. 

Unue li aŭdis rampantajn piedojn, kaj 
finfine maljunulino malfermis la pordon 
demandante: 

— Kion vi deziras, sinjoro? 

— Ĉu ĉi tie loĝas sinjoro Leonelo? 


ĈI TIU SPACO KOSTAS 
200 EŬROJN JARE. 

ĜI APEROS EN ĈIUJ VERSIOJ DE 
LA KARAVELO. 

ĜI ESTOS VIDATA DE HOMOJ 
EL MULTAJ LANDOJ. 



La Esperanta Gazetejo 


L a Karavelo 


esperanto-editejo 


www.lakaravelo.com 


— Jes ja, sed je ĉi tiu horo li ne ĉeestas... 

- Ĉu? 

— Mia filo jam eliris matene al la laborejo, 
kiel kutime... — kaj post paŭzo pro la 
surpriziĝinta mieno de la vizitanto: — ... 
Lastatempe li rehejmiĝas ĉiufoje pli malfrue 
kaj pli ebria, li nur dormas, kaj tuj foriras... 
Kromhorojn, li sin pravigas... Mi tute ne 
komprenas... Ju pli da mono li havigas, des 
pli li disipas en drinkado... Kio okazos al mia 
Leonelo, tiu malfeliĉulo, kiam mi mortos?... 

n 

Luiza CAROL 


La muzo Talio 


Iam vivis naŭ fratinoj, kiuj estis feinoj 
kaj nomiĝis "la naŭ muzoj". Ili loĝis 
kune kun la ĉevalo Pegazo en arbara 
monto. 

Pegazo estis sorĉita ĉevalo. Ĝi estis 
blanka kiel lakto, ĝi havis blanksilkan 
kolhararon, blanksilkan voston kaj 
bluajn mildajn okulojn. Pegazo estis 
tiom malpeza kiel vaporo kaj ĝi havis 
blankajn flugilojn, pli grandajn ol tiuj de 
aglo. 

La muzoj estis nevideblaj per homaj 
okuloj, kaj ankaŭ ilia ĉevalo estis 
nevidebla - apenaŭ oni sentis brizeton el 
la flirteto de ĝiaj flugiloj. 

La plej maljuna el la muzoj estis LA MUZO DE LA HISTORIO, kiu helpadis homojn priskribi 
realajn okazaĵojn. Ŝi mem skribadis ĉiutage en sian kajeron, per malviŝebla inko, pri kio okazis 
en la mondo. Unu el la muzoj estis LA MUZO DE LA STELOJ, kiu instruis la homojn pri la 
stelmovado en la ĉielo. LA MUZO DE LA MUZIKO estis la feino kiu helpis homojn muziki. LA 
MUZO DE LA DANCO instruis homojn danci. Tri ĝemelaj fratinoj estis LA MUZOJ DE LA POEZIO, 
kiuj helpis homojn skribi poemojn, parkeri kaj bele deklami ilin. Unu muzo estis LA MUZO DE 
MALGAJAJ TEATRAĴOJ kaj alia muzo, la plej juna el ĉiuj, estis LA MUZO DE GAJAJ TEATRAĴOJ. 
Ties ĉi nomo estis Talio. 

Okazis iam akra milito, pro kiu multaj homoj perdis sian vivon. Multa malamo kolektiĝis 
tiam en la homaj animoj, kaj multaj infanoj iĝis orfaj, kiel okazas post ĉiu ajn milito. La muzoj 
estis ege okupataj pri la kuraĝigo kaj helpado al la suferantoj. Pri gajaj teatraĵoj neniu plu 
zorgis. La muzon Talio neniu plu vokis, kaj la homoj forgesis ŝin. Eĉ ŝiaj fratinoj ne havis 
sufiĉan tempon por pensi pri ŝi. 

La sola kiu ne forgesis la muzon Talio estis la Patrino De La Muzoj, maljuna feino loĝanta en 
groto. Tiu estis la feino de la memoro kaj forgeso. Tiu tiam iris al Muzo Talio kaj konsilis ŝin 
kion fari. 

Do, ianokte, Muzo Talio kolektis amason da orfaj infanoj, enirigis ilin en ŝipon kaj gvidis ilin 
en insulon. Ŝi elektis nur etajn infanojn, ankoraŭ nevizitintajn lernejon. Neniu rimarkis tiam la 
malaperon de la infanoj, ĉar la Patrino De La Muzoj igis ĉiujn homojn forgesi ilin. 

La Patrino De La Muzoj viŝis el la cerbo de la orfaj infanoj la memoraĵojn pri la milito. Ŝi 
viŝis ĉiujn malbenojn kaj ĉiujn malamajn vortojn, kiujn la infanoj aŭdis ĝis tiam. La Patrino De 
la Muzoj ĉirkaŭigis la Insulon de la Infanoj per nuba kurteno, por ke neniu ŝipo albordiĝu tie. 

Tiel Talio restis en la Insulo de la Infanoj por ludi kaj prepari kune gajajn teatraĵojn. Ĉiu 
tago el la vivo de tiuj infanoj fariĝis fakte gaja teatraĵo, ĉar Muzo Talio zorgadis, ke nenio 
malgaja okazu en la insulo. 



La muzoj Klio, Eŭterpo kaj Talio 
far Eustache Le Sueur 

Pasis la tempo. La faligitaj domoj estis rekonstruitaj kaj la homoj denove vokis la feinon 
Talio, LA MUZON DE LA GAJAJ TEATRAĴOJ. Ŝiaj fratinoj serĉis ŝin kaj finfine la blankflugila 
Pegazo malkovris la vojon al la Insulo de la Infanoj. Tiam, ĉiuj fratinoj de Talio venis al ŝi. Kiam 
LA MUZO DE LA MUZIKO metis sian piedon sur la insulo, la infanoj ekaŭdis nostalgian kanton 
kaj en iliaj koroj ekbrulis la nostalgio pri ilia hejmlando. Ĉiuj revenis hejmen kaj la homoj 
multe ĝojis, kiam la Muzo Talio denove ekloĝis inter ili. 

La vivo de homoj kaj muzoj fariĝis multe pli agrabla danke al la ĉeesto de Talio. Eĉ la 
danĝero pri milito fariĝis iom malpli granda, kiam bonhumoraj homoj ridis kune, spektante 
gajajn spektaklojn. La aliaj muzoj ne volis, ke ilia fratino kaŝu sin denove en la Insulo de la 
Infanoj, ĉar ili amis ŝin kaj deziris ke ŝi restu kun ili. Tiel, la Patrino De La Muzoj viŝis el ĉies 
cerboj tiun tutan okazaĵon, por ke neniu plu revenu sur la insulon. LA MUZO DE LA HISTORIO 
ŝiris el sia kajero la folion, sur kiun ŝi estis skribinta tiun ĉi rakonton. Ŝi ĉifonis la folion kaj 
forĵetis ĝin en la maron. 

Sed neniam viŝiĝas la inko per kiu LA MUZO DE LA HISTORIO skribas. Tie, en la 
profundegaĵo de la maro, tiu ĉi rakonto estis iam trovita de fiŝo, kiu legis ĝin kaj poste englutis 
la folion sur kiu ĝi estis skribita. La fiŝo rakontis la tutan okazaĵon al testudo. La testudo eliris 
sur la plaĝon kaj rakontis ĉion al kolombo. Poste, la testudo tuj eniris la maron kaj neniam 
reaperis. La kolombo atingis la sojlon de mia fenestro kaj rakontis al mi ĉion: "gu-gu-gu... gu- 
gu-gu...". 

Pri la naŭ muzoj, multe da grekaj kaj romiaj rakontoj parolas. Sed pri la okazaĵo de tiu ĉi 
rakonto, vi trovos nenian spuron en alia loko. Kial? Ĉar nur al mi la kolombo rakontis ĝin. Kial 
nur al mi? Tio estas sekreto, kiun mi ne volas malkaŝi al vi nun. n 





Valentin MELNIKOV 


Balt-mara skizo 

(laŭ sperto de Andrej Ĥadanoviĉ) 


En maro naĝas knab'. Sur plaĝo 
Publikon trafas vera ŝok': 

Ĉu li frenezas? Kia naĝo 
Ĉe la temperatur' +8? 


Li vigle kraŭlas preter bordo, 
Kaj al publika interes' 
Replikas: "Ĉio 'stas en ordo! 
Hieraŭ estis ja +6!" 


n 

AŬTUNO 


Respublika Revolucia 
Kalendaro 

Eduardo NOVEMBRO 


Estigita de la franca Nacia Konvencio 
la 24-an de oktobro 1793 

La kreinto de ĉi-tiuj monatnomoj estis 

Philipe FABRE DEGLANTINE Li estis 
poeto, aktoro, politikisto, kaj li estis 
gilotinata kune kun la partianoj de Dantono. 

La jaro komenciĝas sur la ekvinokso de 
aŭtuno, kaj ĝi estas dividita en 12 monatojn, 
ĉiu kun 30 tagoj, plus 5 aŭ 6 komplementaj 
tagoj. La monatoj estas dividitaj en tri 
tagdekojn, kiujn oni nomis jene: primidi, 
duodi, tridi, quartidi, quintidi, sextidi, septidi, 
octidi, nonidi, decadi. 12 



La metra sistemo aplikata al la tempomezuro 
(far la respublikistoj) 


1 Eble, en esperanto, oni povus nomi ilin: unuatago, 
duatago, ktp. (JJS) 

2 La metra sistemo kaj la kilogramoj estis kreataj en 
tiu historia momento, plena je racieco kaj 
konstruiveco. Iam la homoj agnoskos, ke la 
Internacia Lingvo Esperanto enkadriĝas en la plej 
bonaj proponoj faciligi la vivon de la homoj. (JJS) 


1- a monato: VENDEMIARO 

de la 21-a/22-a de septembro 
ĝis la 21-a/22-a de oktobro 

2- a monato: BRUMERO 
de la 22-a de oktobro 

ĝis la 21-a/22-a de novembro 

3- a monato: FRIMERO 

de la 21-a/22-a/23-a de novembro 
ĝis la 20-a de decembro 


VINTRO 

4- a monato: NIVOZO 

de la 21-a/22-a/23-a de decembro 
ĝis la 19-a/20-a/21-a januaro 

5- a monato: PLUVIOZO 

de la 20-a/21-a/22-a de januaro 
ĝis la 19-a/20-a/21-a de februaro 

6- a monato: VENTOZO 
de la 19-a de februaro 
ĝis la 20-a de marto 


PRINTEMPO 

7- a monato: GERMINALO 
de la 21-a/22-a de marto 
ĝis la 18-a/19-a de aprilo 

8- a monato: FLOREALO 
de la 20-a/21-a de aprilo 
ĝis la 29-a de majo 

9- a monato: PRERIALO 
de la 20-a de majo 

ĝis la 28-a de junio 


SOMERO 

10- a monato: MESIDORO 
de la 20-a de junio 

ĝis la 19-a de julio 

11- a monato: TERMIDORO 
de la 20-a julio 

ĝis la 18-a aŭgusto 

12- a monato: FRUKTIDORO 
de la 18/19-a aŭgusto 

ĝis la 16-a septembro 

UNIVERSALAJ KONGRESOJ DE ESPERANTO 

1912 

8-a Universala Kongreso de Esperanto 


Loko: Krakovo, Pollando 

Dato: 11-a ĝis 18-a de aŭgusto 1912 

Aliĝintoj: 1000 homoj 


Tiu ĉi Jubilea Kongreso (en 1912 oni festis la 
25 jarojn de Esperanto) bedaŭrinde ne povis 
okazi en Varsovio, tiam en Rusujo. La evento 
okazis en pli libera parto de la malnova 
Pollando, Krakovo, en Aŭstrio-Hungario. 


En sia parolado de la 8-a UK, en la 11-a de 
aŭgusto 1912, Zamenhof diris: "(•■■) La nuna 
kongreso estas la lasta, en kiu vi vidas min 
antaŭ vi; poste, se mi povos veni al vi, vi ĉiam 
vidos min nur inter vi. (...)". 

Zamenhof (vidu foto dekstre) klarigis la kaŭzon 
de tiu decido: 

"(...) Se al iu ne plaĉas mia persono aŭ miaj 
politike-religiaj principoj, li fariĝas malamiko de 
Esperanto. Ĉion, kion mi persone diras aŭ 
faras, oni ligas kun Esperanto. La tro honora 
titolo de majstro, kiun vi donas al mi, kvankam 
ĝi en efektiveco koncernas nur la aferon de la 
lingvo, fortenas de Esperanto multajn 
personojn, (...)". 




esperantistaro en Krakovo 

Zamenhof diris... 

Antoni Grabovvski 


(1857-1921) 


► La poemo "La Reveno de I' Filo" de 

Antoni Grabovvski estis la prologo al 
la Krakova kongreso. 

► La rusa revolucia gvidanto Lenin kaj 
lia edzino Nadeĵda partoprenis en la 8- 
a UK por subteni ligojn al la ĵurnalo 
"Pravda", eldonata en Rusujo. 



Lenin (1870-1924) 
partoprenis en la 8-a UK 


Teatraĵoj Prezentitaj 

► Mazepa, tragedio en 5 aktoj de Juliusz Slovvacki. El la 
pola tradukis Antoni Grabovvski. Prezentis profesia trupo 
el la Urba Teatro de Krakovo. 

► La Urso, komedieto en unu akto de Anton Ĉeĥov. El 
la rusa tradukis Vasilij Devjatnin. Prezentis amatora 
trupo de la Zamenhofa Artista Adeptaro. 

► Opero Halka. Muziko de Stanislavv Moniuszko. Teksto de 
VVolski. Prezentis profesia opertrupo el Lvov. 


D-ro Odo Bujvvid kaj la 8-a UK 


D-ro Odo Bujvvid (1857-1942) estis pola bakteriologo kaj universitata 
profesoro. Li studis kvar jarojn kun Zamenhof en la Universitato de 
Varsovio. Li ankaŭ studis ĉe Koch kaj Pasteur. De tiam li fariĝis internacie 
konata per siaj sciencaj artikoloj. Post la 1-a Mondmilito, li okupiĝis pri 
fabrikado de vakcinaĵoj. 

En 1912 komenciĝis lia agado por Esperanto, kiam li fariĝis la prezidanto 
de la 8-a UK en Krakovo. 

D-ro Odo Bujvvid ofte sukcesis altiri favorojn por Esperanto kaj por la 
esperantistoj pro tio, ke li havis gravajn rilatojn en la regantaj medioj. 


Propaganda Piedvojaĝo de Vasilij Devjatnin 

Vasilij Devjatnin (1862-1938) estis rusa instruisto pri literaturo. Li 
esperantistiĝis en 1891. Kontribuis al la Fundamenta Krestomatio. Estis 
kunlaboranto de pluraj gazetoj, inkluzive de "La Esperantisto" kaj "La 
Ondo de Esperanto". Gajnis literaturajn premiojn. Fondis la unuan 
Esperantan teatrotrupon, "Zamenhofa Artista Adeptaro". En 1912, li 
piediris 42 tagojn de Parizo ĝis Krakovo, farante propagandon por la 8-a Universala Kongreso. 

Fotoraporteto... 

Aiia Moskvo... 



Moskvo estas ne nur Kremlo, malnovaj temploj, 
modernaj altegaj domoj, suvenir-vendejoj kaj amaso da 
aŭtoj kaj homoj en ĉiama bruo. Ĝi estas ankaŭ belegaj 
lokoj, kiujn turistoj ne vizitas kaj lokanoj ofte ne 
rimarkas pro hasto kaj kutimiĝo. Sed indas foje halti kaj 
atenti, admiri la belecon... 


Irina MIRONOVA 
teksto kaj fotoj 

